Diari Oficial de la Generalitat Valenciana


Sumari del DOGV 8419, del 08-11-2018 (2018/10492)

RESOLUCIÓ de 5 de novembre de 2018, de la consellera de Sanitat Universal i Salut Pública, per la qual s'adapta l'aplicació de l'Acord de 26 d'octubre de 2018, del Consell, sobre el programa especial de productivitat per a la reducció de la demora assistencial en el Sistema Valencià de Salut en el 2018, a supòsits especials i s'estableix la quantia de la seua remuneració.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8419

Data del DOGV
:   08-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10090


Data del document
:   05-11-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * professió sanitària
    * salari per rendiment
    * servei sanitari
    * productivitat del treball
    * personal sanitari

RESOLUCIÓ de 5 de novembre de 2018, de la consellera de Sanitat Universal i Salut Pública, per la qual s'adapta l'aplicació de l'Acord de 26 d'octubre de 2018, del Consell, sobre el programa especial de productivitat per a la reducció de la demora assistencial en el Sistema Valencià de Salut en el 2018, a supòsits especials i s'estableix la quantia de la seua remuneració. [2018/10278]  
  
L'Acord de 26 d'octubre de 2018, del Consell, sobre el programa especial de productivitat per a la reducció de la demora assistencial en el Sistema Valencià de Salut, modifica i substitueix els precedents acords de 27 de gener de 2006 i 9 de maig de 2008, del Consell, que estaven disposats amb el mateix objecte. En aquesta resolució es recull la tarifació de la realització de diferents procediments, patologies no incloses, i aquells processos complexos que necessiten una major dedicació que la prevista, amb caràcter general, per al diagnòstic corresponent.  
Per tot això és oportú adaptar l'aplicació del programa establit en l'Acord del Consell de 26 d'octubre passat a les citades circumstàncies i supòsits especials descrits, cosa que, a l'empara del que estableix el punt nové de l'acord esmentat, es du a terme per mitjà de la següent resolució:  
  
  
Primer  
Reducció de la demora assistencial del mateix departament en activitats no recollides en l'annex I de l'acord.  
Amb caràcter excepcional, i sempre que es complisquen els requisits establits en l'apartat tercer de l'acord, es podran realitzar sessions quirúrgiques d'activitats de reducció de la demora assistencial no previstes en l'annex I, amb l'autorització de la gerència o, si escau, de la direcció del centre, sota la supervisió de la direcció general competent en matèria d'assistència sanitària.  
  
Segon. Remuneració de l'activitat  
1. En els casos en què la patologia no estiga prevista o no s'ajuste al que estableix l'annex I de l- acord, i sempre amb l'autorització de la gerència o, si escau, la direcció del centre, sota la supervisió de la direcció general competent en matèria d'assistència sanitària, la retribució serà per sessió quirúrgica de 309,08 - al facultatiu, 200,9 - al personal d'infermeria, 92,71 - al TCAE i 67,91 - al zelador/a, sempre que hi haja un temps de quiròfan, almenys, de 04.30 hores.  
  
2. En els casos en què l'elecció del procediment adequat per als diferents processos que figuren en l'annex I no s'ajusten, per la seua complexitat, a la tarifa establida, i sempre amb l'autorització de la gerència o, si escau, la direcció del centre, sota la supervisió de la direcció general competent en matèria d'assistència sanitària, la retribució serà per sessió quirúrgica de 309,08 - al facultatiu, 200,9 - al personal d'infermeria, 92,71 - al TCAE i 67,91 - al zelador/a, sempre que hi haja un temps de quiròfan, almenys, de 04.30 hores.  
  
3. En els casos en què concórreguen en una mateixa sessió patologies previstes en l'annex I de l'acord, amb altres patologies no previstes o que no s'ajusten a l'elecció del procediment adequat, la retribució serà per sessió quirúrgica de 309,08 - al facultatiu, 200,9 - al personal d'infermeria, 92,71 - al TCAE i 67,91 - al zelador/a, sempre que hi haja un temps de quiròfan, almenys, de 04.30 hores.  
  
València, 5 de novembre de 2018.- La consellera de Sanitat Universal i Salut Pública: Ana Barceló Chico.